Rīgā

|  |  |  |
| --- | --- | --- |
| 01.10.2024. | Nr. | 01-5/35 |

**Valsts sociālās apdrošināšanas aģentūras**

**privātuma politika**

**Kādiem mērķiem apstrādājam personas datus?**

Valsts sociālās apdrošināšanas aģentūrā **(**turpmāk- aģentūra) personas datus apstrādājam savu pamatfunkciju veikšanai:

- sociālās apdrošināšanas pakalpojumu un valsts sociālo pabalstu sniegšanai;

- izdienas pensiju un valsts fondēto pensiju shēmas administrēšanai;

- IKT pakalpojumus labklājības nozares iestādēm sniegšanai.

Telefoniski sniegto konsultāciju audio ierakstīšanu veicam, lai nodrošinātu konsultāciju kvalitātes uzraudzību un uzlabošanu.

Video novērošanas ierakstus veicam, lai novērstuvai atklātunoziedzīgus nodarījumus, kas apdraud personu un īpašumu drošību.

Apstrādājam aģentūras amatu pretendentu sniegtos personas datus (vārds, uzvārds, dati saziņai, par izglītību, darba pieredzi, svešvalodu zināšanām, cita pēc pretendenta iniciatīvas sniegta informācija).

Atsevišķu uzdevumu izpildei piesaistām ārpakalpojumu sniedzējus, kam nododam šo uzdevumu izpildei nepieciešamo personas datu apstrādi.

Personas datu apstrādē izmantojam arī automatizētus procesus.

**Kādu personu grupu datus apstrādājam?**

Mēs apstrādājam:

* sava personāla datus;
* klientu datus;
* sadarbības partneru personāla datus;
* citu personu datus, ja to paredz normatīvie akti.

**Kā iegūstam un kam nododam klientu personas datus?**

Mums ir svarīga klientu uzticība, tāpēc iegūstam tikai tādus personas datus un tādā apjomā, kādā tas nepieciešams aģentūras funkciju izpildei.

Klientu personas datus, kā arī viņu nepilngadīgo bērnu datus iegūstam no citām valsts pārvaldes un pašvaldību iestādēm, darba devējiem, kā arī no klientiem, saņemot viņu iesniegumus. Datu apstrādes tiesiskais pamats ir aģentūras funkciju izpildei saistošie tiesību akti vai datu subjekta piekrišana, ja tāda nepieciešama atbilstoši tiesību aktos noteiktajam.

Klientu, kā arī viņu nepilngadīgo bērnu personas datus no citiem datu pārziņiem saņemam gadījumos, kad šādu datu sniegšanu paredz tiesību akti, bet no ārvalstu kompetentajām iestādēm - Eiropas Parlamenta un Padomes Regulās noteikto prasību izpilde, kā arī pamatojoties uz noslēgtajiem starpvalstu līgumiem.

Klientu personas datus nododam citām valsts pārvaldes un pašvaldību iestādēm, amatpersonām (zvērinātiem tiesu izpildītājiem, notāriem), kā arī komersantiem (pensiju otrā līmeņa līdzekļu pārvaldītājiem, apdrošināšanas akciju sabiedrībām, kredītbirojiem) normatīvajos aktos noteikto uzdevumu izpildei tādā kārtībā un apjomā, kā paredzēts normatīvajos aktos.

Ar datu subjekta piekrišanu personas datus nododam pensiju otrā līmeņa līdzekļu pārvaldītājiem vai personai, kas ir tiesīga sniegt maksājumu pakalpojumu vai konta informācijas pakalpojumu saskaņā ar Maksājumu pakalpojumu un elektroniskās naudas likumu [[1]](#footnote-1).

Videonovērošanā personas datus (attēlu) iegūstam, personai atrodoties videonovērošanas ierīces darbības zonā, par ko datu subjekti tiek informēti ar informatīvo norādi.

Audioierakstā minētos personas datus iegūstam, saņemot personu zvanus uz noteiktiem VSAA tālruņa numuriem, pirms audio ieraksta veikšanas persona tiek informēta par audio ieraksta veikšanu.

**Kādus klientu personas datus apstrādājam?**

Mēs apstrādājam šādus mūsu pakalpojumu sniegšanai nepieciešamos personas datus[[2]](#footnote-2):

|  |  |
| --- | --- |
| Identifikācijas dati | Vārds, uzvārds, personas kods, dzimums, dzimšanas datums  |
| Kontaktinformācija | Deklarētās dzīvesvietas adrese, adrese, kurā piegādā maksājumu, tālruņa numurs, elektroniskā pasta adrese, e adrese |
| Pakalpojumu dati | Dati par pakalpojumu, dati no citiem resoriem par izdienas pensiju, dati no Eiropas Savienības dalībvalstu sociālo pakalpojumu un sociālās apdrošināšanas institūcijām, dati no Līgumvalstu kompetentajām institūcijām,maksājuma konta dati, dati par iedzīvotāju ienākuma nodokli (ieturētais nodoklis, pakalpojuma veids, no kura tiek ieturēts, u.c.), nodokļu atvieglojumiem, solidaritātes nodokli |
| Ar nodarbinātību saistītie dati  | Dati par personas darba devēju, iemaksu dati, dati par nodarbinātības periodiem, apdrošināšanas statusu, bezdarbnieka statusu, dati par pašnodarbinātām personām |
| Ģimenes dati | Laulības dati, dati par bērniem, viņu mācību iestādi un mācību periodiem, bērna otru vecāku, laulāto, citām saistītajām personām - māti, tēvu, vecvecākiem, mazbērnu, ja bērna vecākiem atņemtas tiesības, dati saistībā ar visiem iespējamiem gadījumiem, kad atņemtas vai atjaunotas tiesības, aizbildni, audžuģimeni, adoptētāju, faktisko audzinātāju |
| Valstiskās piederības un statusa dati  | Dati par pilsonību, datums, kad persona ieradusies Latvijā, rezidences valsts, rezidenta statuss citā valstī, izceļošanas datums, dati par uzturēšanās atļaujām, dati par statusu: represētais, repatriants, Černobiļas dalībnieks, Nacionālās pretošanās kustības dalībnieks |
| Dati par veselības stāvokli | Dati par darbspēju zaudējumu, arodslimību, invaliditātes grupu, ārstniecības iestādi, kas noteikusi darba nespēju, ārstējošo ārstu, iestādi, kas izsniegusi darbnespējas lapu, darbnespējas cēloni un periodu, dati par nelaimes gadījumu darbā, ceļu satiksmes negadījumu, dati par diagnozi, lai apmaksātu ārstniecības izdevumus, kas saistīti ar nelaimes gadījumu darbā vai arodslimību. |
| Citi dati | Dati par ieturējumiem pēc izpilddokumentiem, dati par izmaksātajiem uzturlīdzekļiem, dati par dalību valsts fondēto pensiju shēmā, mūža pensijas apdrošināšanu, izmantojot valsts fondēto pensiju shēmā uzkrāto kapitālu, dati par personas pilnvaroto pārstāvi, ar valsts fondēto pensiju shēmā uzkrātā kapitāla mantotāju |

**Kā aizsargājam un cik ilgi glabājam personas datus?**

Lai personu dati būtu drošībā, esam veikuši un pastāvīgi nodrošinām personas datu apstrādi atbilstoši tiesību aktos noteiktajām datu aizsardzības prasībām, veicot un pilnveidojot organizatoriskos un tehniskos pasākumus datu aizsardzībai.

Lai nodrošinātu personas datu, ko apstrādājam savās informācijas sistēmās, integritāti, glabājam, līdz beidzas to pielietojums.

Termiņš personas datus saturošo dokumentu glabāšanai ir noteikts, ievērojot tiesību aktos paredzēto.

Aģentūras amatu pretendentu personas datus glabājam vienu gadu pēc amata konkursa noslēguma vai tiesvedības gadījumā - vienu gadu pēc tiesas sprieduma izpildes.

Video ierakstus, kas veikti objektos Rīgā, Fridriķa ielā 9 un Varakļānu ielā 2, glabājam līdz 30 dienām.

Telefona balss ierakstus glabājam līdz 6 mēnešiem.

**Kādas ir datu subjekta tiesības?**

Datu subjektam ir tiesības:

* saņemt informāciju par saviem datiem, ko aģentūra apstrādājusi noteiktā laika posmā;
* saņemt informāciju par savu datu saņēmējiem (izņemot tiesībaizsardzības iestādes);
* pieprasīt savu datu labošanu, ja tie ir nepareizi vai nepilnīgi;
* pieprasīt savu datu apstrādes ierobežošanu vai dzēšanu, ja pastāv nosacījumi un  šādai prasībai ir tiesisks pamats;
* atsaukt savu piekrišanu datu apstrādei tādā pašā veidā, kā tā dota;
* pieprasīt savu sniegto datu pārnešanu, ja dati apstrādāti, pamatojoties uz datu subjekta piekrišanu, un aģentūra datu apstrādi veic automatizētiem līdzekļiem;
* pieprasīt pārtraukt datu apstrādi ar automatizētu procesu palīdzību, ja tam ir tiesisks pamats;
* iesniegt sūdzību aģentūrai vai Datu valsts inspekcijai par aģentūras iespējami nepamatotu datu apstrādi.

**Valsts sociālās apdrošināšanas aģentūras**  juridiskā adrese: Lāčplēša iela 70A, Rīga, LV-1011.

Kontaktinformācija ar personas datu apstrādi saistītajos jautājumos: das@vsaa.gov.lv

|  |  |
| --- | --- |
| direktors | I.Šmitiņa |

Vītoliņš

vitolins@gmail.com

1. *Valsts fondēto pensiju likuma 10.panta pirmās daļas 2 2.punkta b) punkts* [↑](#footnote-ref-1)
2. [https://www.vsaa.gov.lv](https://www.vsaa.gov.lv/) [↑](#footnote-ref-2)